Source: https://civilkontroll.com/devizahitel-ujabb-fontos-valaszok-erkeznek-az-europai-birosagtol/
Timestamp: 2020-08-06 15:54:58
Document Index: 20679449

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Kúria ', 'bíróság ', 'Bíróság ']

Devizahitel - újabb fontos válaszok érkeznek az Európai Bíróságtól.
DEVIZAHITEL-ÚJABB FONTOS VÁLASZOK ÉRKEZNEK AZ EURÓPAI BÍRÓSÁGTÓL!
2018-11-11. A Hiteles Mozgalom arról számolt be, hogy napokon belül újabb fontos „deviza”-hiteles kérdésekre érkeznek válaszok.
Főtanácsnoki indítvány
a C-118/17 Dunai ügyben Devizahitelezés Magyarországon.
Az indítványról sajtóanyag készül
Ezen, a devizahitelezéssel kapcsolatos ügyben a Budai Központi Kerületi Bíróság három fő kérdésre várja az Európai Bíróság válaszát.
Először is arra kíváncsi a magyar bíróság, hogy az Európai Bíróság a C-26/13. sz. Kásler ügyben hozott ítéletének azon rendelkezése, amely szerint a magyar bíróságok a hitelintézetek által a devizahitel-szerződésekben alkalmazott árfolyamrés jogellenességének megállapítása után más, jogszabályban meghatározott árfolyam alkalmazásával orvosolhatják e jogellenességet (ezzel biztosítva a kérdéses szerződések további teljesíthetőségét), úgy értelmezendő-e, hogy a jogellenes helyzet orvoslására akkor is lehetőség van-e, ha a szerződés érvényben tartása az árfolyamkockázat viselésének kötelezettsége miatt ellentétes a fogyasztó gazdasági érdekeivel.
Másodszor a Budai Központi Kerületi Bíróság azt szeretné megtudni, hogy összhangban van-e az uniós fogyasztóvédelmi szabályokkal, illetve az uniós jog alapelveivel az, hogy a magyar Országgyűlés úgy módosította törvénnyel a devizahitel-szerződéseket, hogy az árfolyamkockázat terhét a továbbra is a fogyasztó köteles viselni. E kérdéssel összefüggésben az Európai Bíróság már szeptemberben hozott egy ítéletet.
Harmadszor pedig azzal kapcsolatban vár iránymutatást a magyar bíróság, hogy az említett uniós szabályok és alapelvek megengedik-e azt, hogy a Kúria a fogyasztóvédelem területén olyan jogegységi határozatokkal irányítsa az alsóbb fokú bíróságok ítélkezési gyakorlatát, amelyek – a kérdést feltevő bíróság szerint – nem átlátható eljárás keretében születnek.
Amint a válaszokat megismerjük, közzétesszük azokat az olvasóink számára.
Devizahitel Érkeznek Európai Bíróság Fontos döntések fontos válaszok főtanácsnoki indítvány
NA BAKKER! FIZET A FAKTORING, HA A KÁROSULT NEM TESZI KÖZZÉ AZ ÍTÉLETET!
NA BAKKER! FIZET A FAKTORING, HA A KÁROSULT NEM TESZI KÖZZÉ AZ ÍTÉLETET! [good_old_share] Egy „deviza”-károsult társunk bejegyzését tesszük közzé....
DEVIZAHITEL-ÚJABB JOGEGYSÉGI HATÁROZAT KÉSZÜL?
DEVIZAHITEL-ÚJABB JOGEGYSÉGI HATÁROZAT KÉSZÜL? A 444 cikkét teljes terjedelmében alább is olvashatod. Jó olvasást! „NÉZZÜNK SZEMBE VELE: TÉNYLEG MEGFELELŐ KOCKÁZATELEMZÉS...